L'Orquestra i Cor Ad Libitum interpretarà el Rèquiem de Mozart el pròxim diumenge a l'Església del Bon Succés
05 d’abril 2017

​![](/media/sqqb2psv/97-ad-libitum.jpg)

 El pròxim diumenge 9 d'abril a les 20 hores, l'Orquestra i Cor Ad Libitum interpretarà, sota la batuta de Francesc Gamón Olmo, el _Rèquiem_ de Mozart a l'Església del Bon Succés (C/ Sant Francesc, 38). L'actuació s'emmarca dins del cicle de música sacra _Sagunt In Excelsis_ organitzat per la regidoria de Cultura junt a la Confraria de la Puríssima Sang de Sagunt.  
  
Ad Libitum és el cor de cambra de l'Escola Coral de Quart de Poblet., integrat per joves amb una sòlida formació musical i vocal. Als últims anys, s'ha posicionat com una de les agrupacions corals valencianes amb major projecció, com avalen els nombrosos guardons obtinguts a les competicions nacionals més importants. Ha interpretat un ampli repertori i col·labora freqüentment amb el Palau de les Arts Reina Sofia de València, on ha estat sota la batuta d'alguns dels més grans directors de l'actualitat, com Lorin Maazel o Ricardo Chailly.  
  
Per la seua banda, el director saguntí Francesc Gamón Olmo (1986) és titulat superior en direcció d'orquestra, direcció de cor i piano pel Conservatori Superior de València, on va ser deixeble dels mestres Miguel Ángel Herranz, Manuel Galduf i Pilar Vañó; actualment aprofundeix en l'estudi de la música antiga a l’ESMuC de Barcelona. Amplia la seua formació en reconeguts centres, com l'Acadèmia Chigiana de Siena (Itàlia) i el Berklee College of Music. Ha col·laborat amb multitud d'agrupacions, oferint concerts per gran part de la geografia espanyola i també al Regne Unit, Alemanya, França, Itàlia i Andorra. El seu repertori, en constant creixement, inclou ja pàgines cèlebres de la literatura simfònico-coral, com són els _Rèquiem_ de Mozart i Fauré, l’oratori _El Mesíes_, _la Missa de la Coronació,_ _el Glòria_ de Vivaldi i fragments d'òperes i sarsueles, a més d'altres obres de totes les èpoques.  

*   [](http://www.facebook.com/sharer.php?u=https://aytosagunto.es/va/actualitat/l-orquestra-i-cor-ad-libitum-interpretara-el-requiem-de-mozart-el-proxim-diumenge-a-l-esglesia-del-bon-succes/ "Facebook")
*   [](http://twitter.com/share?url=https://aytosagunto.es/va/actualitat/l-orquestra-i-cor-ad-libitum-interpretara-el-requiem-de-mozart-el-proxim-diumenge-a-l-esglesia-del-bon-succes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-orquestra-i-cor-ad-libitum-interpretara-el-requiem-de-mozart-el-proxim-diumenge-a-l-esglesia-del-bon-succes/ "Linked In")
*   [](mailto:?body=https://aytosagunto.es/va/actualitat/l-orquestra-i-cor-ad-libitum-interpretara-el-requiem-de-mozart-el-proxim-diumenge-a-l-esglesia-del-bon-succes/)